**סוגיות בתרבות הישראלית**

**ד"ר תמר ברגר**

דיון במאפייניה של התרבות הישראלית בת זמננו ובמקורותיה מנקודת מבט בין-תחומית. התרבות הישראלית תיבחן על פי ארבע צירים, שיש ביניהם זיקות הדדיות ענפות: כתרבות מומצאת, כתרבות כלאיים, כתרבות מופרטת וכתרבות עולמקומית. הדיון ייעשה בעזרת טקסטים תאורטיים וייצוגים ויזואליים וטקסטואליים.

**מבנה כללי של השיעורים**

סמסטר א':

- הצגה תאורטית של הסוגיה (או תת-הסוגיה).

- בחינתה בעזרת ייצוג/ים ודימוי/ים.

- דיון.

סמסטר ב': דיון ברפרטים של התלמידות/ים.

**חובות**

נוכחות

השתתפות

קריאת חומרי החובה

הגשת רפרט במהלך סמסטר ב'

הגשת עבודה פרו-סמינריונית בתום הקורס

**תכנית הקורס**

1. מבוא

2-3. תרבות מומצאת

טקסט: אמנון רז-קרקוצקי, "גלות מתוך ריבונות", *תיאוריה וביקורת* 4, 1993

4-10. תרבות כלאיים

א. מזרחית/מערבית

טקסט: אלה שוחט, "הציונות מנקודת-מבטם של קרבנותיה היהודים" בתוך *זכרונות אסורים*, 2001 [קטעים מתוכו]; צבי בן דור, "עיב, חשומה, אנפגרת קונבולה" בתוך *חזות מזרחית, הווה הנע בסבך עברו הערבי*, 2004

ב. יהודית/ערבית

טקסט: עזמי בשארה, "על שאלת המיעוט הפלסטיני בישראל", *תיאוריה וביקורת* 3, 1993

ג. אזרחית/בטחונית

טקסט: אורן ברק וגבריאל שפר, "'הרשת הבטחונית' בישראל והשפעתה: גישה תיאורטית ואנליטית חדשה" בתוך *צבא שיש לו מדינה? מבט מחודש על יחסי התחום הביטחוני והאזרחי בישראל* (עורכים: גבריאל שפר, אורן ברק, עמירם אורן), 2008 [קטעים מתוכו]

ד. עירונית/פריפריאלית

טקסט: אמיר בן פורת ויואב ויכסלפיש, "מרכז, פריפריה, כדורגל – עד כמה רחוקה תל אביב מאופקים? בתוך *בין שדרות לשדרות רוטשילד, יחסי מרכז-פריפריה בתרבות הישראלית* (עורכים: עודד היילברונר ומיכאל לוין), 2007.

ה. נשית/גברית

טקסט: עמליה זיו, "'לחצות את גבולות המגדר, לבגוד בגבולות הלאום': הפוליטיקה הפרפורמטיבית של 'כביסה שחורה'", בתוך *פערי אזרחות, הגירה, פריון וזהות בישראל* (עורכים: יוסי יונה, אדריאנה קמפ), 2008

11-12. תרבות מופרטת

טקסט: גדי אלגזי, "מטריקס בבילעין", *תאוריה וביקורת* 29, 2006

13. תרבות עולמקומית

טקסט: אורי רם, *הגלובליזציה של ישראל, מק'וורלד בתל-אביב, ג'יהאד בירושלים*, 2005 [קטעים מתוכו].

14. סיכום